CELEX: 62018TN0224
Language: sl
Date: 2018-04-11 00:00:00
Title: Zadeva T-224/18: Tožba, vložena 11. aprila 2018 – PV/Komisija

201806080171931292018/C 221/362242018TC22120180625SL01SLINFO_JUDICIAL20180411293131Zadeva T-224/18: Tožba, vložena 11. aprila 2018 – PV/Komisija
 ---documentbreak--- C2212018SL2910120180411SL0036291313Tožba, vložena 11. aprila 2018 – PV/Komisija
   (Zadeva T-224/18)2018/C 221/36Jezik postopka: francoščina
      Stranki
   
   
      Tožeča stranka: PV (zastopnica: M. Casado García-Hirschfeld, odvetnica)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
            —
         
         
            to tožbo razglasi za dopustno in utemeljeno;
         
      posledično:
   
            —
         
         
            predloženo tožbo v skladu z načelom povezanosti in členom 68 konsolidirane različice Poslovnika Splošnega sodišča EU z dne 4. marca 2015 združi z zadevo T-786/16, v kateri odloča;
         
      
            —
         
         
            ugotovi, da je bilo psihično nadlegovanje dokazano in potrdi uporabo „napačne potrditve“, kar pomeni, da so takšne nepravilnosti v pravnem redu EU nesprejemljive;
         
      
            —
         
         
            razveljavi postopek CMS 17/025 v vseh aspektih in za nično razglasi odločbo, ki je podlaga pritožbe R/8/18;
         
      
            —
         
         
            razveljavi odločbo, da se njeno plačo od 1. oktobra 2017„postavi na ničlo“;
         
      
            —
         
         
            razveljavi odločbo, ki tožečo stranko sili k sodelovanju pri ocenjevanju FP za leto 2016 (leto 2016) ter zavrne pritožbo R/502/17 z dne 16. marca 2018, zaradi psihičnega nadlegovanja in nesposobnosti za delo;
         
      
            —
         
         
            razveljavi odločbo ki tožečo stranko sili k sodelovanju pri ocenjevanju FP za leto 2017 (leto 2017), zaradi psihičnega nadlegovanja in za nično razglasi odločbo, s katero je bila vložena pritožba R/121/18;
         
      
            —
         
         
            razveljavi odločbo in zavrnitev pritožbe R/413/17 z dne 15. januarja 2018 s katero je bila tožeča stranka premeščena v DG SCIC, ob kršitvi osnovnega načela skrbnega ravnanja;
         
      
            —
         
         
            razveljavi odločbo PMO (g. [X]) z dne 12. septembra 2017, s katero je bilo odločeno, da se obračuna opomin št. ABAC 324170991 z dne 20. julija 2017 za znesek 42704,74 EUR z neizplačanimi plačami tožeče stranke za obdobje od 1. avgusta 2016 do 30. septembra 2017, kot tudi zavrnitev pritožbe R/482/17 z dne 9. marca 2018;
         
      in v skladu s členom 340 PDEU dodeli naslednje nadomestilo:
   
            —
         
         
            dodeli naj odškodnino za nepremoženjsko škodo v višini 98000 EUR, ki izhaja iz izpodbijanih odločb;
         
      
            —
         
         
            kar zadeva premoženjsko škodo, dodeli:
            
                     —
                  
                  
                     bodisi znesek 23190,44 EUR naknadnega izplačila plače za obdobje od 1. oktobra 2017 do 30. aprila 2018, če Splošno sodišče meni, da ima tožeča stranka pravico do celotne plače;
                  
               
                     —
                  
                  
                     znesek 7612,87 EUR naknadnega izplačila plače za obdobje od 1. oktobra 2017 do 30. aprila 2018, če Splošno sodišče meni, da ima tožeča stranka pravico samo do razlike med plačo, ki jo je prejela pri Komisiji in plačo iz zasebnega sektorja;
                  
               
      
            —
         
         
            nazadnje dodeli polno odškodnino bodisi v znesku 121990,44 EUR bodisi 105612,87 EUR povečanem za zamudne obresti do celotnega izplačila;
         
      in v vsakem primeru:
   
            —
         
         
            toženi stranki naloži plačilo vseh stroškov.
         
      
      Tožbeni razlogi in bistvene trditve
   
   Tožeča stranka v utemeljitev tožbe navaja sedem tožbenih razlogov.
   
            1.
         
         
            Prvi razlog: kršitev členov 1, 3, 4 in 31(1) Listine Evropske unije o temeljnih pravicah (v nadaljevanju: Listina) ter členov 1e, točka 2 in 12a Kadrovskih predpisov za uradnike Evropske unije (v nadaljevanju: Kadrovski predpisi), ki prepovedujejo psihično nadlegovanje.
         
      
            2.
         
         
            Drugi razlog: kršitev členov 21a, 22b in 23 Kadrovskih predpisov, katerih določbe prepovedujejo nezakonito ravnanje, zlasti s tem, da je bila tožeča stranka prisiljena k sodelovanju v ocenjevalnem obdobju za leto 2016, čeprav zaradi delovne nezmožnosti in odstranitve od 1. avgusta 2016 dalje ni več delala.
         
      
            3.
         
         
            Tretji razlog: kršitev člena 41 Listine in člena 11a Kadrovskih predpisov v zvezi z neposrednimi konflikti interesov.
         
      
            4.
         
         
            Četrti razlog: kršitev načela skrbnega ravnanja in pomoči z odločbo, da se tožečo stranko premesti v DG SCIC.
         
      
            5.
         
         
            Peti razlog: pravno načelo ugovora neizpolnitve in načelo zakonitosti.
         
      
            6.
         
         
            Šesti razlog: kršitev načela 9, točka 3, Priloge IX h Kadrovskih predpisom in pravnega načela non bis in idem, v povezavi z disciplinskim postopkom CMS 17/025, uvedenim zoper tožečo stranko.
         
      
            7.
         
         
            Sedmi razlog: kršitev člena 41(1) Listine, zlasti načela razumnega trajanja zgoraj navedenega disciplinskega postopka.